Dragi učenci,

ta teden se boste naučili pravilne uporabe mikrofona.

V današnjem času vse pogosteje uporabljamo telefon za marsikaj drugega kot telefoniranje. Pri nakupu nam je v prvi vrsti pomembno, kakšno kamero ima, kakšna bo kvaliteta posnetkov in fotografij, ki jih bomo nalagali na splet ter socialna omrežja. Pri tem večina uporabnikov večjo pozornost posveča barvam, svetlobi, kompoziciji fotografije.... kot pa zvoku. ☹

Zato bomo v naslednji nalogi spoznali svoje naprave in pravilno uporabo le teh pri snemanju zvoka.

Zelo pomembno pri snemanju zvoka je:

1. Razdalja, ki jo imamo do mikrofona na telefonu (20 do 40cm ...ali več).

POSNAMI NEKAJ STAVKOV (lahko izgovarjaš razdalje, opisuješ prostor, v katerem si...), NA RAZLIČNIH RAZDALJAH DO MIKROFONA. ZAPIŠI NAJBOLJŠI REZULTAT!

1. Usmerjenost mikrofona proti izvoru (ponavadi je mikrofon na spodnji strani telefona). Pazite da ne govorite direktno (vzporedno) v mikrofon. Če bodo glasovi (P) pokali, prasketali...potem spremenite kot mikrofona oziroma razdaljo snemanja.

POSNAMITE BESEDILO Z ČIMVEČ P-ji. Napr.: *Poštar pripravlja pošto za policijsko postajo...itd*

1. Zvoki okolice (veter, promet, TV...).

V VETROVNEM VREMENU NAREDI POSNETEK. SE DA Z ROKO ZAŠČITITI MIKROFON, DA SE NE BO SLIŠALO ŠUMENJE VETRA?

1. Jakost izvora (če snemamo preglasen koncert, nam bo posnetek hreščal...) – to je odvisno od kvalitete mikrofona, ki je v telefonu. Preveri.

NAREDI POSNETEK GLASNE GLASBE, KI JO PREDVAJAŠ PREKO VEČJEGA ZVOČNIKA (RADIO/ TV)

1. Prostor! Posnetke delamo v prostoru, kjer čim manj odmeva.

NAREDI TRI RAZLIČNE POSNETKE BRANJA TEKSTA:

* V SVOJI SOBI
* NA HODNIKU ALI V KOPALNICI
* V OMARI, MED OBLEKAMI ☺

Prepričana sem, da bodo vaši prihodnji posnetki kvalitetnejši in predvsem UPORABNI!

Veliko zabave pri snemanju zvoka!

Učiteljica, Robertina Ladika Migalič